סקולוזאורוס

סקולוזאורוס (שם מדעי: Scolosaurus; מילולית: "לטאת יתד מחודדת") הוא סוג של דינוזאור צמחוני ממשפחת האנקילוזאוריים אשר חי בתור הקרטיקון 76.5 מיליון שנה לפני זמננו.

מאפיינים 
מאובני הדינוזאור התגלו בתצורות פארק הדינוזאור (Dinosaur Park Formation) ותצורות אולדמן (Oldman Formation) שבאלברטה, קנדה ב-1928. מסוג זה נתגלו שני מינים שונים.

הסקולוזאורוס היה דינוזאור קרוב לאאופלוצפלוס והדיפולוזאורוס, אך נבדל מהם בכמה פרטים קטנים כמו מבנה הלוחיות שלו וכמה מעצמות האגן והחוליות. הוא הגיע לאורך  ולמשקל שתי טונות והיה בעל רגליים קצרות אך גוף משוריין באוסטאודרמים חזקים. הראש היה קצר ומשוריין מאוד ועם כמה קרניים בקצוותיו, והגוף כוסה בשריון עבה עם לוחיות זקופות עד הזנב שהסתיים בבליטה דמוית אלה בעלת זיזים בולטים דומים. הסקולוזאורוס היה ממוגן היטב אך בשל כך גם איטי מאוד. הוא ניזון מצמחייה נמוכה ברחבי הערבות הקדומות.

הסקולוזאורוס היה דומה לאאופלוצפלוס ובעיקר לזיאפלטה שנמצא מעט יותר דרומה, בניו מקסיקו, בתקופה מעט יותר מאוחרת.

בתרבות 
דינוזאור זה הופיע במשחק Jurassic World: Alive.

קישורים חיצוניים

בעלי חיים שתוארו ב-1928
אנקילוזאוריים
דינוזאורים שחיו בקרטיקון עליון באמריקה הצפונית
טקסונים שתוארו בידי לורנס למב
טקסונים שתוארו בידי פרנץ נופצ׳ה
מאובני טקסונים שתוארו ב-1928